recursal/SuperWikiNEXT-32B huggingface dataset:
|  |
| --- |
| **Approksimaatiota** ilmaisevat merkinnät |
| ≈ | muodollinen |
| ~ | epämuodollinen |

**Approksimaatio** on epätäsmällinen esitys jostain asiasta siten, että se on suurin piirtein oikein. Approksimaatiota käytetään usein helpottamaan esimerkiksi päässälaskutoimitusta pyöristämällä numerot helpommin laskettaviksi, mutta approksimoida voidaan myös esimerkiksi matemaattisia funktioita ja muotoja.

Approksimaatioita saatetaan käyttää, kun tarjolla ei ole kaikkea tarvittavaa tietoa aiheesta. Joskus taas tietoa saattaa olla, mutta sen käyttäminen monimutkaistaa laskuja huomattavasti. Esimerkiksi fysiikassa Maan gravitaatiovuorovaikutusten laskeminen on hankalaa analyyttisesti, jos Maan muodoksi otetaan sen todellinen muoto (geoidi), kun taas approksimoimalla Maa palloksi päästään paljon helpommalla. Lopputulos ei yleensä kärsi approksimaatiosta, jos approksimaatio on tarpeeksi pieni ja sen rajoitukset tiedostetaan. Sen sijaan uuden, ensimmäistä kertaa käytetyn approksimaation puutteet on monesti hyvä testata esimerkiksi simulaatiolla, jotta sen vaikutukset ratkaisuun ja ratkaisun tarkkuuteen käyvät ilmi.*lähde?*

Matemaattinen approksimaatio tehdään käytännössä yleensä kehittämällä jokin monimutkaisempi lauseke esimerkiksi Taylorin sarjaksi ja jättämällä useamman kertaluvun termit pois.

Lähteet
-------

1. ↑  Weisstein, Eric W.: *CRC Concise Encyclopedia of Mathematics*, s. 102. Chapman & Hall/CRC, 2003. ISBN 978-0849319464. (englanniksi)

Kirjallisuutta
--------------

* Kaleva, Osmo: *Numeerinen analyysi*. Opintomoniste 163. Tampere: TTKK, 1993. ISBN 951-721-941-5.
**Plougonven** (bretoniksi *Plougonven*) on kunta läntisessä Ranskassa Finistèren departementissa Bretagnen alueella. Se sijaitsee noin 15 kilometriä Morlaix’n kaupungista kaakkoon.

Kunnan nähtävyys on Saint-Yvesin kirkko kirkkopihoineen. Kirkko rakennettiin uudelleen 1500-luvun alussa goottilaiseen tyyliin. Myös kirkon vieressä oleva luuhuone on peräisin samalta ajalta. Kirkkopihassa oleva monumentaalinen kalvaarioryhmä on peräisin vuodelta 1554. Ranskan suuren vallankumouksen aikaan vuonna 1794 kalvaarioryhmää tuhottiin ja siitä poistettiin muun muassa ristit. Paikallinen kuvanveistäjä kuitenkin teki ne uudelleen vuonna 1897.

* LuuhuoneLuuhuone
* KalvaarioryhmäKalvaarioryhmä

Lähteet
-------

1. ↑  Insee
2. ↑  Plougonven Association des 7 calvaires monumentaux de Bretagne. Viitattu 13.7.2020. (englanniksi)

Aiheesta muualla
----------------

* Kuvia tai muita tiedostoja aiheesta **Plougonven** Wikimedia Commonsissa
**Plotina järv** (myös *Kahkva tiik*) on Virossa Võrumaalla Setomaan kunnan Kahkvan kylässä sijaitseva tekojärvi. Virolaisessa vesistönimistössä *tiik* tarkoittaa lampea.

Maantietoa
----------

Tekojärvi on 550 metriä pitkä, 60 metriä leveä ja sen pinta-ala on 2,2 hehtaaria. Viranomaistiedoissa sen tilavuus on 9 000 kuutiometriä, joten sen keskisyvyys on noin puoli metriä. Se on padottu Mädajõgea seuraavan tien kohdalta ja sen molemmilla puolilla on peltomaata ja asutusta.

Vesistösuhteita
---------------

Plotina järv kuuluu Mädajõen valuma-alueeseen, jossa Mädajõgi on Võhandu jõen sivu-uoma. Siihen on johdettu länsipuolella sijaitsevalta metsäalueelta useita ojia, jotka virtaavat järven läpi Mädajõgeen. Sekä ennen Plotinaa että jälkeen sijaitsee ojassa pienet lammet. Järven valuma-alueen pinta-ala on noin yksi neliökilometri. Mädajõgi yhtyy Võhanduun yhdeksän kilometrin päässä Räpinan lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

Huomautuksia
------------

1. 1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.

Lähteet
-------

1. 1 2 3 4 5 6 7 8 9 10 11  Keskkonnaregister: Plotina järv (VEE2129210) *Keskonnainfo*. Tallinna, Viro:  Keskkonnaministeerium. Viitattu 29.9.2020. (viroksi)
2. ↑  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 29.9.2020). (viroksi) (Arkistoitu – Internet Archive)
VesipalloVesipallo
**Vuoden 1984 kesäolympialaisten vesipallo** järjestettiin 1. – 10. elokuuta 1984. Tämä oli 19. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 147 osanottajaa 12 eri maasta.

Mitalistit
----------

|  |  |  |
| --- | --- | --- |
| **Kultaa** | **Hopeaa** | **Pronssia** |
|  Jugoslavia

---

Milorad KrivokapićDeni LušićZoran PetrovićBožo VuletićVeselin ĐuhoZoran RojeMilivoj BebićPerica BukićGoran SuknoTomislav PaškvalinIgor MilanovićDragan AndrićAndrija Popović |  Yhdysvallat

---

Craig WilsonKevin RobertsonGary FigueroaPeter CampbellDouglas BurkeJoseph VargasJon SvendsenJohn SimanAndrew McDonaldTerry SchroederJody CampbellTimothy ShawChristopher Dorst |  Länsi-Saksa

---

Peter RöhleThomas LoebbFrank OttoRainer HoppeArmando FernándezThomas HuberJürgen SchroderRainer OsselmannHagen StammRoland FreundDirk TheismannWerner Obschemikat |

Lopputulokset
-------------

| Sija | Maa |
| --- | --- |
| 1. |  Jugoslavia |
| 2. |  Yhdysvallat |
| 3. |  Länsi-Saksa |
| 4. |  Espanja |
| 5. |  Australia |
| 6. |  Alankomaat |
| 7. |  Italia |
| 8. |  Kreikka |
| 9. |  Kiina |
| 10. |  Kanada |
| 11. |  Japani |
| 12. |  Brasilia |

Lähteet
-------

* Sports-Reference: Water Polo at the 1984 Los Angeles Summer Games (Arkistoitu – Internet Archive) (englanniksi)

VesipalloVesipallo olympialaisissa
1900 |
1904 |
1908 |
1912 |
1920 |
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1996 |
2000 |
2004 |
2008 |
2012 |
2016 |
2020

Kesäolympialaisten 1984 lajit ja kilpailutapahtumat
Ammunta | Baseball (*Näytöslaji*) | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Ratsastus | Soutu | Taitouinti | Tennis (*Näytöslaji*) | Uimahypyt | Uinti | Vesipallo | Voimistelu | Yleisurheilu
*Tämä artikkeli käsittelee teologian käsitettä. Appropriaatio taiteessa on jonkin asian haltuunottoa.*
**Appropriaatio** (lat. *appropriatio,* 'jollekulle (ominaiseksi) lukeminen') on kristinuskon teologiaan, erityisesti kolminaisuusoppiin kuuluva käsite. Sillä tarkoitetaan Kolminaisuudelle yleisesti kuuluvan toiminnan osoittamista yksittäisen persoonan teoksi.

Kolminaisuusopin mukaan pyhässä Kolminaisuudessa persoonat toimivat pääsääntöisesti yhdessä; jokainen jumalallinen teko on Isän ja Pojan ja Pyhän Hengen yhdessä toteuttama teko. Näin esimerkiksi luominen ja pelastus kuuluvat ovat siis Kolminaisuduen yhteisiä tekoja. **Appropriaatiolla** viitataan siihen, että teot luetaan jollekin Kolminaisuuden persoonista ikään kuin tämä olisi teon varsinainen toteuttaja. Näin esimerkiksi luominen approprioidaan eli luetaan Isän, lunastus Pojan, ja pyhitys Hengen työksi, vaikka varsinaisesti jokaisessa näistä toiminnoista koko Kolminaisuus toimii yhdessä.

On olemassa myös sellaisia toimintoja, joiden katsotaan olevan vain tietyille persoonille kuuluvia. Esimerkiksi Kolminaisuuden persoonien keskinäisiä suhteita kuvaavat toiminnot - kuten esimerkiksi se, että Isä synnyttää Pojan ja lähettää Pojan, Poika syntyy Isästä ja Henki lähtee Isästä - ovat vain persoonille itselleen kuuluvia toimintoja. Myös lihaksitulleen Pojan ihmisenä tekemät asiat ovat vain Pojan toimintoja.

Lähteet
-------

1. ↑  Appropriation *Catholic Encyclopedia*. New Advent. Viitattu 13.7.2014.
Ploughman's lunch -annos: voita ja leipää, sipulia, juustoa ja olutta.
**Ploughman's lunch** eli "kyntömiehen lounas" on englantilainen kylmänä tarjoiltava ateria. Siihen kuuluu olennaisesti leipää, juustoa (esim. Cheddar, Stilton, Wensleydale) ja raakaa sipulia; näiden lisäksi yleensä mukana on voita ja etikkavihanneksia kuten piccalillia tai kurkkusalaattia. Juomana on olutta. Sitä pidetään tyypillisenä pubiruokana.

Historia
--------

Leipä, olut ja juusto ovat olleet tärkeä osa brittiläistä ruokakulttuuria antiikin ajoista lähtien. Leipä ja juusto olivat Englannin maalaisten ruokavalion kulmakiviä vuosisatojen ajan, ja muodostivat heidän tärkeimmän rasvan ja proteiinin lähteensä. Sipulia käytettiin mausteena, ja siitä saatiin myös C-vitamiinia. Juusto oli proteiininlähteenä erityisen tärkeää maan eteläosissa kuten Devonissa. Nimi *"Ploughman's lunch"* on kuitenkin peräisin vasta 1950-luvulta, jolloin kansallinen juuston markkinointiorganisaatio Cheese Bureau alkoi markkinointikampanjan lisätäkseen juuston menekkiä säännöstelyn loputtua.

Nykyään annokseen kuuluu usein myös kylmää kinkkua, salaattia, kovaksikeitettyjä munia, sekä omena.

Lähteet
-------

1. 1 2  Ploughman's lunch *Encyclopaedia Britannica*. Viitattu 23.7.2020.
2. ↑  A History of the Ploughman’s Lunch Pong Cheese. Viitattu 23.7.2020.
**Chen Zihe** (kiin. 陈子荷, s. 29. helmikuuta 1968) on kiinalainen entinen pöytätennispelaaja, olympiamitalisti ja maailmanmestari.

Chen osallistui urallaan kertaalleen olympialaisiin. Tämä tapahtui Barcelonan olympialaisissa 1992. Kaksinpelissä Chen voitti kaikki kolme alkulohko-otteluaan jokaisen 2–0. Pudotuspelien ensimmäisellä kierroksella hän voitti japanilaisen Mika Hoshinon. Puolivälierissä Chen hävisi pohjoiskorealaiselle Ri Bun-huille 3–1. Nelinpelissä Chen pelasi Gao Junin parina. He voittivat kaikki kolme alkulohkonsa ottelua häviämättä erääkään. Puolivälierissä kiinalaispari voitti Hong Kongia edustaneen parin Chan Tan Lui–Chai Po Wan 3–1. Välierissä he voittivat Pohjois-Korean parin Ri Bun-hui–Yu Sun-bok 3–1. Loppuottelussa Chen ja Gao hävisivät toiselle kiinalaisparille Deng Yaping–Qiao Hongille 3–1.

Maailmanmestaruuskilpailuissa Chen saavutti kuusi mitalia. Hän voitti ensimmäisen maailmanmestaruutensa joukkuekilpailusta vuonna 1989. Muut kaksi MM-kultaa ovat vuosilta 1991 (naisten kaksinpeli) ja 1993 (joukkue). MM-hopeaa hän saavutti vuonna 1991 sekanelinpelissä ja joukkuekilpailusta. MM-pronssia hänellä on vuodelta 1993 nelinpelistä.

Lähteet
-------

1. 1 2 3  Chen Zihe Sports Reference.  Arkistoitu 23.9.2009. Viitattu 13.4.2020. (englanniksi)
2. ↑  Chen Zihe Table Tennis Guide. Viitattu 13.4.2020. (englanniksi)
Dorothy Livesay vuonna 1929.
**Dorothy Livesay** (12. lokakuuta 1909 Winnipeg, Manitoba – 29. joulukuuta 1996 Victoria, Brittiläinen Kolumbia) oli kanadalainen runoilija. Hän kirjoitti runoutensa lisäksi lyhyttä fiktiota, omaelämäkerran, kirjallisuuskritiikkiä ja journalismia. Hän tuli tunnetuksi kyvykkäänä kirjoittajana sekä julkisista ja poliittisista aiheista että henkilökohtaisista, intiimeistä tuntemuksista. Livesayn ensimmäinen julkaisu oli *Green Pitcher* (1928).

Livesay opiskeli Toronton yliopistossa ja Sorbonnessa. Hän vaikutti vasemmistolaisessa politiikassa 1930-luvulla. Hän voitti Governor General's Awardin teoksistaan *Day and Night* (1944) ja *Poems for People* (1947). Livesaylla oli opettajan koulutus ja hän työskenteli opetustehtävissä Pohjois-Rhodesiassa eli nykyisessä Sambiassa vuosina 1959–63. Hän toimi myös yliopiston nimikkokirjailijana. Hän oli tuottelias kirjoittaja, ja hän tunsi elinikäistä kiinnostusta naisten oikeuksia ja naistaiteilijan identiteettiä koskevia asioita kohtaan.

Livesayn runoista koostuva suuri kokoelma *Collected Poems: The Two Seasons* julkaistiin vuonna 1972. Myöhempään tuotantoon lukeutuu teos *A Public and Private Voice: Essays on the Life and Work of Dorothy Livesay* (1986). Livesaysta tehtiin Kanadan ritarikunnan upseeri vuonna 1987.

Lähteet
-------

1. 1 2 3  The Canadian Encyclopedia: Dorothy Livesay (Arkistoitu – Internet Archive)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Tšekki
* Alankomaat
* Portugali

 |
|  |
| Tieteilijät | 
* CiNii

 |
|  |
| Muut | 
* Europeana
* SNAC
* IdRef

 |

 |
**Apraksia** on neuropsykologinen häiriö, joka voi johtua synnynnäisestä kehitysvammasta, ilmetä aivohalvauksen jälkeen tai liittyä vanhuusiän dementiaan. Synnynnäinen vamma voi johtua monen eri geenin häiriötiloista.

Apraksialla tarkoitetaan kykenemättömyyttä suorittaa liiketoimintoja, nimenomaan siinä mielessä, että liikkeiden ohjelmointi ei toimi, vaikka motoriikka itsessään olisi kunnossa. Apraksia jaetaan vielä useaan alaluokkaan sen perusteella, missä asiassa tai yhteydessä häiriö ilmenee. Keskeisimmät apraksian hoitomuodot ovat neuropsykologinen kuntoutus sekä toimintaterapia. Kuntoutusta varten häiriö on ensin perusteellisesti tutkittava, ja kuntoutuksen onnistuminen riippuu vamman laadusta ja asteesta.

Lähteet
-------

1. ↑  Oppimisvaikeudet neurologisten syiden vuoksi : Apraksia opintoverkko.  Arkistoitu 24.9.2015. Viitattu 9.11.2014.
2. ↑  Alzheimerin taudin kulku Duodecim.  Arkistoitu 9.11.2014. Viitattu 9.11.2014.
3. ↑  Whole-exome sequencing supports genetic heterogeneity in childhood apraxia of speech  2013. Journal of Neurodevelopmental Disorders. Viitattu 9.11.2014.
4. ↑  Apraksia Aivoliitto.  Arkistoitu 9.11.2014. Viitattu 9.11.2014.
**Mickey Renaud Captain's Trophy** on Ontario Hockey League:ssa vuosittain jonkin joukkueen kapteenille annettava palkinto. Se otettiin käyttöön 4. helmikuuta 2009 OHL:n tähdistöottelussa 2009, jota isännöi Windsorissa, Ontariossa sijaitseva WFCU Centre. Valintakomitealle annettiin tehtäväksi myöntää palkinto OHL-joukkueen kapteenille, joka ilmaisee parhaiten johtajuuttaan, intohimoa sekä omistautumistaan jääkiekolle ja joukkueelleen jään ulkopuolella, kuten Mickey Renaud teki koko OHL-uransa ajan.

**Mickey Renaud** oli Windsor Spitfiresin kapteeni ja Calgary Flamesin viidennen kierroksen varaus ennen menehtymistään 18. helmikuuta 2008. Windsor Spitfires otti hänen numeronsa 18 pois käytöstä seuraavana päivänä ja nosti sen hallin kattoon 25. syyskuuta 2008. Renaud oli entisen Hartford Whalersissa ja Buffalo Sabresissa pelanneen NHL-puolustaja Mark Renaudin poika.

Palkinnon voittajat
-------------------

| Kausi | Joukkue | Pelaaja | Kansalaisuus |
| --- | --- | --- | --- |
| 2008-2009 | Plymouth Whalers | Chris Terry | Kanada |
| 2009-2010 | Sudbury Wolves | John Kurtz | Kanada |
| 2010-2011 | Windsor Spitfires | Ryan Ellis | Kanada |
| 2011-2012 | Niagara IceDogs | Andrew Agozzino | Kanada |
| 2012-2013 | Sault Ste. Marie Greyhounds | Colin Miller | Kanada |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Mickey Renaud Captain's Trophy
**Arsiini** (AsH3) eli arseenivety on arseenin ja vedyn muodostama, yksinkertainen, erittäin myrkyllinen ja tulenarka, pyroforinen kaasumainen yhdiste jota varastoidaan kaasupulloissa puristettuna ja nesteytettynä.

Arsiinia käytetään esimerkiksi elektroniikkateollisuudessa puolijohteiden douppauksessa (seostamisessa).

Sitä on myös käytetty hyväksi Marshin testissä arseenimyrkytyksen toteamiseksi.

Ominaisuudet
------------

Normaaliolosuhteissa (huoneenlämpö ja 1,013 bar paine) arsiini on väritön, ilmaa tiheämpi ja huomattavasti raskaampi kaasu. Arsiinia käsiteltäessä on oltava erityisen varovainen ja vältettävä kaasun vuotamista sisätiloihin, ei ainoastaan sen myrkyllisyyden vuoksi: kaasu voi ilmaa raskaampana lähteä valumaan, kasaantua etäällä matalaan kohtaan ikään kuin "lammikoksi" ja muodostaa syttymis- tai räjähdysvaaran.

Arsiini liukenee veteen (200 ml/l) ja moniin orgaanisiin liuottimiin. Puhdas arsiini itsessään on hajuton, mutta hapetus-pelkistysreaktion vuoksi joutuessaan tekemisiin ilman hapen kanssa, arsiini hapettuu ja saa sille tunnusomaisen, valkosipulimaisen hajun.

Arsiini kemiallisessa sodankäynnissä
------------------------------------

Toisen maailmansodan aikoihin arsiinia pidettiin mahdollisena myrkkykaasuna. Koska arsiini on väritön ja melkein hajuton kaasu, sitä pidettiin erittäin tehokkaana potentiaalisena kemiallisena aseena. Arsiini olisi myös ollut ihanteellinen 2,5 kertaa ilmaa raskaampana kaasuna koska se näin ollen syrjäyttäisi hengitysilman. Arsiinia ei kuitenkaan koskaan käytetty kemiallisessa sodankäynnissä sen erittäin herkän tulenarkuuden vuoksi.

Toksikologia
------------

Puhdas alkuaine arseeni, ja kaikki sen yhdisteet ovat erittäin myrkyllisiä, mutta arsiini poikkeaa näistä voimakkaamman myrkyllisyytensä vuoksi. Koska arsiini kulkeutuu elimistöön hengityksen kautta, toisin kuin kiinteät arseeniyhdisteet, se imeytyy elimistöön helpommin ja nopeammin.

Arsiini imeytyy punasoluihin, ja estää hemoglobiinia sitomasta happea itseensä, aiheuttaen kuoleman hapenpuutteeseen. Arsiinin, kuten muidenkin arseeniyhdisteiden ensimmäiset näkyvät myrkytysoireet ovatkin veren, huulten, ja kynsien sinertyminen veren happipitoisuuden laskiessa.

Katso myös
----------

* Arseeni
* Douppaus

Lähteet
-------

1. 1 2 3  Arsiinin kansainvälinen kemikaalikortti

Aiheesta muualla
----------------

* Toxin and Toxin Target Database (T3DB): Arsine (englanniksi)
**Approksimatiivi** on paikallissija, joka ilmaisee lähellä olemista tai lähelle tulemista. Approksimatiivi ei ole yleinen postpositiosija, vaan yksi itämerensuomalaisten kielten erikoisuuksia kuten komitatiivi ja terminatiivi. Livvin kielessä postpositionaalisina sijoina esiintyvät myös muuten tavalliset elatiivi ja ablatiivi.

Rodionova antaa esimerkkejä livvistä:

* Tulin minä *hänellüö*. "Tulin minä hänen luokseen." (Рягоев: 1969, 150.)
* astuw *mučoilluo* "menee vaimon luokse"

Suomeksikin voidaan murteellisesti sanoa:

* Tuu mulluo. "Tule minun luokseni."

Lähteet
-------

* Aleksandra Rodionova: Livvin postpositiosijoista, teoksessa Tutkielmia vähemmistökielistä Jäämereltä Liivinrantaan, Vähemmistökielten tutkimus- ja koulutusverkoston tutkimusraportti V, Toim. Olga Haurinen ja Helena Sulkala, Humanistinen tiedekunta, Suomen kielen, informaatiotutkimuksen ja logopedian laitos, Oulun yliopisto, 2006. Raportin verkkoversio

### Viitteet

1. ↑  Rodionova, s. 37.
2. ↑  Rodionova s. 38–39.

Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
**Vesiosuuskunta** on haja-asutusalueella alueen asukkaiden omistama ja hallinnoima osuuskuntamuotoinen vesihuoltolaitos.

Vesiosuuskuntien syntyyn on Suomessa johtanut tarve saada talousvettä ja tehostaa jätevesien käsittelyä alueilla, joilla kuntien voimavarat eivät ole riittäneet vesi- ja viemäriverkoston laajentamiseen. Vesiosuuskuntia on Suomessa noin 1500. Suurin osa niistä on perustettu kaupunkien läheiselle maaseudulle. Suomen ensimmäinen vesiosuuskunta rekisteröitiin Tampereen Pispalaan vuonna 1907. Vesiosuuskuntien kautta myydään Suomessa noin 10 % talousvedestä.

Vesiosuuskunta on yhdyskunnan vesihuollosta huolehtiva vesihuoltolaitos, kun siinä on liittyneenä 50 asukasta tai sen vuorokaudessa kuluttama vesimäärä tai tuottama jätevesimäärä on vähintään 10 m3. Tätä pienemmät vesiosuuskunnat eivät ole lain tarkoittamia vesihuoltolaitoksia.

Vesiosuuskunnan omistavat ja sitä hallitsevat vesiosuuskunnan jäsenet. Vesiosuuskuntatoiminta on jäsenille peruspalveluja tuottavaa toimintaa, jota säätelevät useat lait ja asetukset. Vesilaitoksen asianmukainen hoito vaatii usein ammattimaisuutta, ja vesiosuuskunta harjoittaakin usein liiketaloudellista toimintaa.

Vesiosuuskunnan hallituksella ja toimihenkilöillä on vastuu verkoston rakentamisesta, laatuvaatimukset täyttävän talousveden toimittamisesta, asianmukaisesta jätevesien johtamisesta ja käsittelystä sekä laitoksen taloudellisesta toiminnasta.

Liittymispakko
--------------

Vesiosuuskunnat poikkeavat muista osuuskunnista siten, että vesiosuuskuntaan liittyminen voi olla pakollista. Tämä tarkoittaa velvollisuutta ostaa jäteveden käsittely vesiosuuskunnalta. Osuustoiminnan keskeisiin yleisiin periaatteisiin kuitenkin kuuluu, että osuuskunnan jäsenyys on vapaaehtoinen.

Vesiosuuskuntia onkin kritisoitu pakkoliittymisistä. Asiasta on käyty myös oikeutta. Riidat on oikeudenkäynneissä useimmiten tuomittu osuuskuntien ja kuntien hyväksi pakkoliittymisestä valittaneita asukkaita vastaan.

Katso myös
----------

* Vesihuoltoalue

Lähteet
-------

* Vesiosuuskunta ABC - esite (PDF) Uudenmaan ympäristökeskus. Viitattu 27.9.2010.

### Viitteet

1. ↑  Vesiosuuskunnan ABC Uudenmaan ympäristökeskus. Viitattu 27.9.2010.
2. 1 2 3  Moilanen, Hanna ym.: *Uusi osuuskunta – tekijöiden liike*. Helsinki: Into Kustannus Oy, 2014. ISBN 978-952-264-294-3.
Mickey MacKay
**Duncan McMillan "Mickey" MacKay** (25. toukokuuta 1894 – 30. toukokuuta 1940) oli kanadalainen ammattilaisjääkiekkoilija. Hyökkääjänä vaikuttanut MacKay pelasi Pacific Coast Hockey Associationissa (PCHL) ja Western Canada Hockey Leaguessa (WCHL) edustaen Vancouver Millionairesia (myöhempi Maroons). Hän siirtyi National Hockey Leagueen (NHL) kun länsirannikon ammattikiekko oli ajettu alas ja pelasi uransa loppuun Chicago Black Hawksissa, Pittsburgh Piratesissa ja Boston Bruinsissa.

Lester Patrick kutsui synnynnäistä maalintekijä MacKayta parhaaksi coast league -sarjassa pelanneeksi keskushyökkääjäksi.

Saavutuksia ja palkintoja
-------------------------

* PCHA:n maalikuninkuusa kolmasti
* PCHA:n paras syöttäjä kahdesti
* PCHA:n tai WCHL:n ykköstähdistössä seitsemästi ja kakkostähdistössä kolmasti
* Stanley Cup 1915 (Millionaires) ja 1929 (Bruins)
* British Columbia Hockey Hall of Fame
* 1952 Hockey Hall of Fame
* British Columbia Sports Hall of Fame 1989

Aiheesta muualla
----------------

* Mickey MacKay The Internet Hockey Databasessa (englanniksi)
* Legends Of Hockey
* Hockey Reference
* NHL profile
**Michael Edward "Mickey" Redmond** (s. 27. joulukuuta 1947 Kirkland Lake, Ontario) on entinen ammattilaisjääkiekkoilija. Nykyään hän toimii FOX Sports Detroit -televisiokanavan kommentaattorina Detroit Red Wingsin kotiotteluissa ja lyhyillä vierasmatkoilla.

Ura
---

Redmond pelasi oikeana laitahyökkääjänä Montreal Canadiensille kaudesta 1967–68 kauteen 1970–71. Hän voitti Stanley Cupin seurassa 1968 ja 1969. Hän teki 27 maalia Canadiensille kaudella 1969–70.

Kesken kauden 1970–71 NHL:ssä hänet kaupattiin Detroit Red Wingsiin vaihdossa, jossa tähtipelaaja Frank Mahovlich meni Montrealiin. Seuraavalla kaudella hän lunasti lupauksia tekemällä 42 maalia ketjussa, jonka keskushyökkääjä oli veteraanitähti Alex Delvecchio.

Kaudella 1972–1973 Redmondista tuli seitsemäs kauden aikana 50 maalia tehnyt pelaaja. Hän viimeisteli 52 maalia rikkoen Gordie Howen seuraennätyksen (49). Pisteitä kertyi kaikkiaan 93. Delvecchio lopetti kaudella 1973–74 ja Redmond siirrettiin toisen tähtipelaajan Marcel Dionnen ketjuun. Redmondin menestys jatkui ja hän rikkoi kolmantena pelaajana uudelleen 50 maalin rajan tekemällä 51 maalia, joista 21 ylivoimaosumaa.

NHL-kaudella 1974–75 Redmond sai selkävamman eikä esiintynyt kuin 29 pelissä. Selkävian takia hän lopetti jo 28 vuoden iässä. 

Hänet on nimetty liigan ensimmäiseen tähtikenttään 1973, toiseen tähtikenttään 1974 ja hän pelasi yhden NHL:n tähdistöottelun.

Redmondin veli Dick Redmond oli NHL-puolustaja.

Lähteet
-------

1. ↑  Michael Redmond Tilastot ja uutiset *NHL.com*. Viitattu 16.3.2018.
Zoran Zaev
**Zoran Zaev** (mak. Зоран Заев; s. 8. lokakuuta 1974, Strumica) on pohjoismakedonialainen taloustieteilijä ja poliitikko sekä Pohjois-Makedonian pääministeri 31. toukokuuta 2017 – 3. tammikuuta 2020. Zaev johtaa sosiaalidemokraattista SDSM-puoluetta.

Zaev on opiskellut taloustieteitä Pyhien Kyrilloksen ja Methodioksen yliopistossa. Hän liittyi sosiaalidemokraattiseen puolueeseen 1996 ja hänet valittiin parlamenttiin ensimmäisen kerran 2003. Zaev nousi puolueen johtoon 2008. Strumican pormestariksi hänet valittiin 2005, 2009 ja 2013.

Zaev ilmoitti 3. tammikuuta eroavansa pääministerin virasta. Syynä tähän olivat jäsenneuvottelujen katkeaminen Euroopan unionin kanssa.

Lähteet
-------

1. 1 2   (Arkistoitu – Internet Archive)
2. ↑  Jamieson, Alastair: North Macedonia PM Zoran Zaev resigns over stalled EU talks *Euronews*.  3.1.2020. Viitattu 3.1.2020. (englanniksi)

Aiheesta muualla
----------------

* Kuvia tai muita tiedostoja aiheesta **Zoran Zaev** Wikimedia Commonsissa

Pohjois-Makedonian vaakunaMakedonian tasavallan ja Pohjois-Makedonian pääministerit
Nikola Kljusev (1991–1992) | Branko Crvenkovski (1992–1998) | Ljubčo Georgievski (1998–2002) | Branko Crvenkovski (2002–2004) | Hari Kostov (2004) | Vlado Bučkovski (2004–2006) | Nikola Gruevski (2006–2016) | Emil Dimitriev | Zoran Zaev (2017–)



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |

 |
**Agnes Elisabeth Rögård** (23. kesäkuuta 1912 Vöyri – 23. helmikuuta 1983 Loviisa) oli suomalainen ruotsin kielellä kirjoittanut kirjailija.

Rögård toimi sairaanhoitajana Espoossa, Tammisaaressa ja 1940-luvun lopulta lähtien Loviisassa. Vuosina 1951–1972 hän toimi kansakoulunopettajana. Hän avusti myös Vasabladet, Hufvudstadsbladet ja Östra Nyland-lehtiä ja hänen runojaan ja proosatekstiään julkaistiin muun muassa Horisont-aikakauslehdessä.

Rögård kirjoitti neljä romaania. Viimeisessä romaanissaan *Där brickor bryts* hän kuvasi kokemuksiaan sodanaikaisissa kenttäsairaaloissa.

Teoksia
-------

* *Obesutten*. Schildt, Helsingfors 1956
* *Förspänt med svarta hästar*. Schildt, Helsingfors 1958
* *Varför log Sara?*. Söderström, Helsingfors 1960
* *Förberedelsens tid* : radiokuunnelma. 1966
* *Där brickor bryts*. Författaren, Lovisa 1967

Lähteet
-------

* Agnes Rögård SKS:n kirjailijamatrikkelissa (toimimaton linkki)
* Svensösterbottniska författare: Agnes Rögård[vanhentunut linkki]

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Uppslagsverket Finland

 |

 |
**Zororo Makamba** (17. tammikuuta 1990 – 23. maaliskuuta 2020) oli zimbabwelainen radio- ja televisiojuontaja.

Makamba oli mediamoguli James Makamban toiseksi vanhin poika. Hänen äitinsä oli Irene Makamba.

Makamba aloitti uransa Zimbabwen ensimmäisellä yksityisellä radioasemalla, ZiFM Stereossa, jossa juonsi ajankohtaisasioita käsitelleitä ohjelmia. Hän tuli suosituksi tänä aikana muiden muassa *Impact*- ja *Telecel Chit Chat* -ohjelmien juontajana. Myöhemmin hän työskenteli televisiossa puheohjelma *Tonight with Zororon* juontajana ja johtavana tuottajana Zambezi Magic -kanavalla. Makamba toimi myös yhdessä Phillip Chiyangwan kanssa juontajana Zimbabwen televisiossa paikallisten yrittäjien alustaksi tarkoitetussa *My Own Boss* -ohjelmassa.

Sairaus ja kuolema
------------------

Makamba kärsi myasthenia graviksesta ja oli vuonna 2019 leikkauksessa kasvaimen poistamiseksi rinnastaan.

Makamba lähti New Yorkiin alkuvuodesta 2020. Hän palasi Zimbabween 9. maaliskuuta 2020 ja oli tämän jälkeen kontaktissa monien ihmisten kanssa ennen kuin hakeutui 16. maaliskuuta lääkärin vastaanotolle yskä- ja kuumeoirein. Makambasta tuli Zimbabwen toinen vahvistetusti koronaviruspandemiassa 2019–2020 sairastunut henkilö.

23. maaliskuuta julkistettiin tieto Makamban kuolemisesta Hararen ainoassa pandemiassa sairastuneille varatussa hoitopaikassa Wilkinsin tartuntatautisairaalassa. Hän oli ensimmäinen vahvistetusti koronaviruspandemiassa Zimbabwessa kuollut henkilö. Maan hallituksesta oli joitain tunteja ennen Makamban kuolemaa kiistetty huhut tämän sairaudesta.

Lähteet
-------

1. 1 2 3  Daniels, Lou-Anne: Media personality Zororo Makamba becomes first Zimbabwe coronavirus fatality  23.3.2020. IOL. Viitattu 24.3.2020. (englanniksi)
2. 1 2 3 4 5  7 Things You Probably Didnt Know About Zororo Makamba  23.3.2020. Pindula News. Viitattu 24.3.2020. (englanniksi)
3. 1 2 3  Ndebele, Lenin: Journalist is first person in Zimbabwe to die from Covid-19 *Africa News*.  23.3.2020. Sunday Times. Viitattu 24.3.2020. (englanniksi)
4. ↑  Chingono, Nyasha & Busari, Stephanie: Prominent 30-year-old Zimbabwe broadcaster dies of coronavirus *Africa News*.  23.3.2020. CNN. Viitattu 24.3.2020. (englanniksi)
5. ↑  Maphanga, Canny: Journalist Zororo Makamba becomes Zimbabwe's first Covid-19 death *News*.  23.3.2020. News24. Viitattu 24.3.2020. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Agnes Osazuwa** (s. 26. kesäkuuta 1989 Benin City) on nigerialainen pikajuoksija.

Osazuwa kilpaili 2008 Bydgoszczin nuorten MM-kisoissa, joissa karsiutui 100 metrin juoksussa toisissa alkuerissä ajalla 11,68. Hän juoksi samana vuonna Pekingin olympialaisissa Nigerian joukkueessa 4 × 100 metrin viestijuoksun alkuerissä. Loppukilpailussa, jossa Osazuwa ei ollut enää mukana, Nigeria sijoittui alun perin kolmanneksi, mutta nousi myöhemmin olympiahopealle kun Venäjän joukkue hylättiin vuonna 2016. Vuonna 2010 Osazuwa sijoittui Afrikan-mestaruuskisoissa 100 metrillä neljänneksi ajalla 11,33 ja voitti pikaviestissä kultaa. Kauden lopussa hän oli mukana IAAF:n maanosien cupissa Afrikan joukkueessa, joka sijoittui pikaviestissä kolmanneksi.

Osazuwa juoksi Daegun MM-kisoissa 2011 Nigerian joukkueessa, joka oli pikaviestin seitsemäs.

Osazuwa on 150 senttimetriä pitkä ja painaa kilpailukaudella 60 kilogrammaa.

Henkilökohtaiset ennätykset
---------------------------

Lähde: IAAF

### Ulkoradat

* 100 metrin juoksu: 11,33 (2010)
* 200 metrin juoksu: 23,75 (2009)

Lähteet
-------

1. 1 2  Osazuwan profiili sports-reference.comissa (Arkistoitu – Internet Archive)
2. 1 2 3  Agnes Osazuwa Kansainvälinen yleisurheiluliitto.  (englanniksi)
3. ↑  iaaf.org - Olympic Games 2008 - Results 4x100 Metres Relay W Heats
4. ↑  Belgian women's relay quartet receive 2008 Olympic gold medals after Russian sprinter fails doping test - Firstpost *Firstpost*.  10.9.2016. Viitattu 22.7.2018. (englanniksi)
5. ↑
6. ↑
7. ↑   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
*Tämä artikkeli kertoo metalliyhtyeestä. Darkseed voi tarkoittaa myös videopeliä.*

**Darkseed** on saksalainen vuonna 1992 perustettu metalliyhtye. Alussa yhtyeen musiikillinen tyylisuunta oli death metal, mutta myöhemmin yhtye siirtyi goottityylisempään musiikkiin ensimmäisen studioalbuminsa *Midnight Solemny Dancen* myötä.

Historia
--------

### Alkuvuodet (1992–1994)

Aloitettuaan death metal -yhtyeenä, Darkseed julkaisi kaksi demoalbumia vuosina 1992 ja 1993, siirtyen entistä enemmän goottityyliseen musiikkiin.

### Tyylinmuutos, menestys ja hajoaminen (1994–2006)

Serenades Records julkaisi Darkseedin ensimmäisen pitkän albumin, *Midnight Solemnlyn* vuonna 1996, jolloin yhtyeen tyyli vaihtui kokonaan goottimaiseksi. Seuraava levy, *Spellcraft* ilmestyi Nuclear Blastin julkaisemana vuotta myöhemmin. Albumi myi hyvin ja oli suuri menestys. Tämän jälkeen bändin kokoonpano koki muutamia muutoksia, mutta niiden jälkeen vuonna 1999 julkaistiin yhtyeen kolmas albumi *Give me the Light*, jota seurasi *Diving into Darkness* vuonna 2000. Yhtyeen laulaja Stefan Hertrich jätti yhtyeen, ja palasi vain 2004 yhtyeen albumin *Ultimate Darkness* äänityksiin. Levy ilmestyi 2005. 2006, Hertrich ja Martin Motnik jättivät yhtyeen, joka johti sen hajoamiseen.

### Paluu

24.6.2008 bändi ilmoitti virallisilla nettisivuillaan, että se esiintyisi mahdollisesti Helion Festivalssissa 2008. 3.9.2008 yhtye otti takaisin entisen rumpali-laulajansa Harald Winklerin, ja tästä tuli yhtyeen pääsolisti. Tämän jälkeen yhtye aloitti uudelleen. Uusi albumi *Poison Awaits* ilmestyi kesäkuussa vuonna 2010.

Tyyli ja vaikutteet
-------------------

Darkseed aloitti death metal -yhtyeenä, josta se siirtyi goottityylisempään metallimusiikkiin esikoisalbuminsa myötä. Nykyään yhtyeen musiikillinen tyyli on enemmän heavy metallia. Yhtye on saanut paljon vaikutteita myös industrial metal -yhtyeistä, joista merkittävimmät ovat Neue Deutsche Härte ja Rammstein.

Jäsenet
-------

**Nykyiset**

* Harald Winkler – taustalaulu ja rummut (1992–1996), laulu (2008–)
* Thomas Herrman – kitara (1995–)
* Tom Gilcher – kitara (1999–)
* Maurizio Guolo – rummut (2004–)
* Armin Dörfler – koskettimet (2003–)
* Michael Behnke – basso (2005–)

**Entiset**

* Stefan Hertrich – laulu (1994–2003, 2004–2006)
* Martin Motnik – basso (2003–2006)
* Rico Galvagno – basso (1995–1999)
* Andi wecker – kitara (1992–1998)
* Jadek Dworok – kitara (1992–1995)

Diskografia
-----------

**Demot**

* Sharing the Grave (1992)
* Darksome Thoughts (1993)

**EP:t**

* Romantic Tales (1994)

**Studioalbumit**

* Midnight Solemnly Dance (1996)
* Spellcraft (1997)
* Romantic Tales (Re-issued 1998)
* Give Me Light (1999)
* Diving Into Darkness (2000)
* Astral Adventures (2003)
* Ultimate Darkness (2005)
* Poison Awaits (2010)
* Astral Darkness Awaits (2012)

Lähteet
-------

1. 1 2  Darkseed - Encyclopaedia Metallum: The Metal Archives *www.metal-archives.com*. Viitattu 8.7.2019.
2. ↑  Darkseed - Poison Awaits - Encyclopaedia Metallum: The Metal Archives *www.metal-archives.com*. Viitattu 8.7.2019.
**Marjorie Gestring** (18. marraskuuta 1922 – 20. huhtikuuta 1992) oli yhdysvaltalainen uimahyppääjä ja olympiavoittaja.

Gestring voitti kolmen metrin ponnahduslautahyppyjen olympiakultaa Berliinin olympialaisissa 1936 vain 13 vuoden ja 268 päivän ikäisenä. Hän on edelleen kaikkien aikojen nuorin tunnettu henkilökohtaisen lajin olympiavoittaja ja nuorin kesäolympiavoittaja. Talvikisoissa häntä nuorempi kultamitalisti on kaukalopikaluistelija Kim Yun-Mi, joka voitti kultaa viestissä Lillehammerissa 1994. Heitäkin nuorempi tosin lienee Pariisin olympialaisissa 1900 miesten perämiehellisen kaksikon kultaa voittaneen alankomaalaisen soutujoukkueen perämiehenä toiminut arviolta kymmenvuotias ranskalaispoika, jonka henkilöllisyyttä ei kuitenkaan tiedetä.

Gestring voitti kuusi Yhdysvaltain mestaruutta ponnahduslauta- ja kaksi kerroshypyissä. Hän ei pystynyt toisen maailmansodan vuoksi puolustamaan olympiavoittoaan järjestämättä jääneissä olympialaisissa 1940 ja 1944, eikä onnistunut paluuyrityksessään Lontoossa 1948.

Lähteet
-------

1. ↑  Olympedia – Age records *www.olympedia.org*. Viitattu 2.6.2023.
2. ↑  Soutu on perinteinen olympialaji *Yle Urheilu*.  29.5.2012. Viitattu 2.6.2023.
3. ↑  Arponen, Antti O.: *Olympiakisat Ateenasta Atlantaan*, s. 19. WSOY, 1996. ISBN 951-0-21072-2.
4. ↑  Esittely www.ishof.org-sivustolla (Arkistoitu – Internet Archive) (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |
**Zoran Planinić** (s. 12. syyskuuta 1982 Mostar) on kroatialainen koripalloilija, joka on edustanut kaudesta 2013–2014 lähtien Anadolu Efesiä.

Ura
---

Planinić pelasi KK Cibonan juniorijoukkueissa, joista hän siirtyi lainalle kaudeksi 1999–2000 Benston Zagrebiin. Vain yhden kauden jälkeen hän palasi kasvattajaseuraansa ja jatkoi pelaamista Cibonassa. Planinić vietti seuraavat kolme kautta Kroatiassa, mutta siirtyi NBA-seura New Jersey Netsiin vuonna 2003. Seurassa pelasi samalla pelipaikalla muun muassa Jason Kidd, jolta Planinić sai paljon oppia. Pisteiden valossa hän pelasi parhaan kautensa kaudella 2004–2005, jolloin hän teki 5,0 pistettä ottelua kohden.

Kolmen NBA-kauden jälkeen Planinić palasi Eurooppaan, jossa hän siirtyi TAU Cerámicaan. Kahden hyvin sujuneen kauden jälkeen hän jatkoi pelaamista TsSKA Moskovassa. Planinić voitti Venäjän mestaruuden kahdesti ja siirtyi vuonna 2010 Himkiin. Seuran paidassa hän voitti Eurocup-mestaruuden kaudella 2011–2012. Vuonna 2013 hän siirtyi turkkilaiseen Anadolu Efesiin.

Lähteet
-------

1. 1 2  Milanović, Matej: Njegov doprinos vrlo važan  25.8.2010. HRSport.  Arkistoitu 2.11.2012. Viitattu 27.9.2012. (kroatiaksi)
2. 1 2 3  Planinic, Zoran Euroliiga. Viitattu 27.9.2012. (englanniksi)
3. ↑  Anadolu Efes plans future with Planinic  27.7.2013. Euroliiga. Viitattu 20.8.2014. (englanniksi)

Aiheesta muualla
----------------

* NBA:n pelaajaprofiili (englanniksi)
* Euroliigan pelaajaprofiili (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Zoran Planinić**.
**AIV-suola** on A. I. Virtasen kehittämä suola, joka parantaa voin säilyvyyttä. Se on dinatriumfosfaatilla ja natriumkarbonaatilla puskuroitua neutraloivaa suolaa.

Hapatetusta kermasta kirnuamalla valmistettu voi oli Suomen tärkeä vientituote 1900-luvun alussa. Tällainen voi kuitenkin härskiintyy muutamassa viikossa. Virtanen keksi vuonna 1925, että kun voin pH-arvoa nostetaan yli 6,0:n, makuvirheitä ei synny.

Voisuola oli 14 vuoden ajan salaisuus, joka paransi suomalaisen voin kilpailuasemia. Virtanen myi keksintönsä ruotsalaisille, ja siihen viitataan Virtasen Nobel-palkinnon perusteluissa AIV-rehun rinnalla: "for his research and inventions in agricultural and *nutrition chemistry*, especially for his fodder preservation method".

AIV-voisuolaa käytetään yhä Oivariini-voi-kasvirasvaseoksessa.

Lähteet
-------

1. 1 2 3  Österman, Pia: Oivallus 10/05: Suolaa ja happoa *Tulevaisuuden rakentaja vuodesta 1640*.  2005. Helsingin yliopisto. Viitattu 29.3.2016.
2. ↑  Huhtala, Turkka: A.I. Virtasen salattu keksintö jäi vuosikymmeniksi säilörehun varjoon *Yle Uutiset*.  21.3.2012 (päivitetty 27.4.2012). Helsinki:  Yleisradio Oy. Viitattu 24.6.2016.
3. ↑  The Nobel Prize in Chemistry 1945 *The Official Web Site of the Nobel Prize*. Nobel Media AB 2016. Viitattu 29.3.2016.
**Delio Onnis** (s. 24. maaliskuuta 1948) on italialaissyntyinen argentiinalainen jalkapallovalmentaja ja entinen hyökkääjä. Pitkällä urallaan Argentiinassa ja Ranskassa pelannut Onnis on Ranskan liigan paras maalintekijä 299 osumallaan.

Ura
---

Italiassa syntyneellä Onnisilla on Argentiinan kansalaisuus ja hän aloitti uransa argentiinalaisessa Club Almagrossa. Seuran junioriorganisaatiossa pelannut Onnis nousi edustusmiehistöön 1966 ja pelasi kahden kauden aikana 18 ottelua ja teki niissä 11 maalia. Hän siirtyi 1968 Gimnasia Esgrima La Plataan, jossa hän pelasi kolme vuotta ja oli johdattamassa maaleillaan seuraa liigan kolmanneksi 1970.

Euroopan kentille Onnis lähti 1971 ja liittyi ranskalaisen Stade de Reimsin miehistöön. Onnis osoitti heti alusta alkaen hienoa maalivainua iskemällä debyyttikaudellaan 22 maalia ja sijoittumalla liigan maalitilastossa neljänneksi. Kahden Reimsissä vietetyn kauden jälkeen Onnis siirtyi 1973 AS Monacoon. Hän voitti uransa ensimmäisen maalikuninkuuden 33 maalilla 1974–1975 ja oli kolmesti maalipörssin kakkonen maanmiehensä Carlos Bianchin jälkeen. Monaco putosi kaudeksi 1976/77 Division 2:een, mutta Onnis jatkoi seurassa ja oli palauttamassa sitä takaisin liigaan. Seuratasolla Onnisin aika Monacossa huipentui mestaruuteen 1977–1978, mutta henkilökohtaisella tasolla tuli vielä liigan maalikuninkuus 1979–1980.

Onnis jätti Monacon 1980 ja pelasi seuraavat kolme kautta Toursissa voittaen maalikuninkuuden kahdesti. Kausi 1982–1983 sujui surkeasti sekä Onnisilta että Toursilta. Onnis teki vain 11 maalia, mikä on hänen uransa huonoin saavutus, ja Tours putosi liigasta. Onnis jätti kauden jälkeen Toursin ja siirtyi SC Touloniin, jossa voitti ensimmäisellä kaudellaan uransa viidennen ja viimeisen maalikuninkuuden. Hän lopetti uransa Toulonissa 1986.

Pelaajauransa jälkeen Onnis toimi SC Toulonin ja Paris FC:n päävalmentajana ilman suurempaa menestystä.

### Meriitit

* Ranskan mestaruus: 1978
* Coupe de France: 1980
* Ranskan liigan maalikuningas (5): 1975, 1980, 1981, 1982, 1984
* Ranskan liigan kaikkien aikojen maalintekijä (299 maalia)

Lähteet
-------

1. ↑  Delio Onnis, butueur en série[vanhentunut linkki]

Aiheesta muualla
----------------

* Futbol Factory profiili (espanjaksi)
* BDFA profiili (espanjaksi)
* Monaco profiili (ranskaksi)

  


|  |  |  |
| --- | --- | --- |
| Edeltäjä:**Rolland Courbis** | **SC Toulonin päävalmentaja**1990–1991 | Seuraaja:**Guy David** |

|  |  |  |
| --- | --- | --- |
| Edeltäjä:**Hubert Velud** | **Paris FC:n päävalmentaja**1992–1995 | Seuraaja:**Hubert Velud** |
Öljypuomeja Naantalin satamassa
**Öljypuomi** on synteettisestä, öljyä kestävästä materiaalista valmistettu öljyntorjuntaväline.

Vakiotyyppinen öljypuomi, ns. vankkuripuomi, on noin 1,5 metriä leveä kellukkeella varustettu hihnamainen rakennelma, joka voidaan laskea mereen aluksesta tai laiturilta. Puomin yläreunassa on yökäyttöä varten merkkivaloja. 

Pienet työalukset hinaavat puomin paikoilleen eli sillä pyritään ympäröimään meressä oleva vuotanut öljy tai tarvittaessa ehkäisemään mahdollisesti vuotavan öljyn leviäminen. Mm. haaksirikkoisten alusten ympärille pyritään vetämään öljypuomit, samoin lastiaan purkavien säiliölaivojen.

Puomin rajaaman alueen sisältä öljy pystytään keräämään talteen eri menetelmillä. 

Lisäksi on olemassa erilaatuisia kertakäyttöpuomeja; niiden tavallisin tyyppi on öljyä imevällä aineella osittain täytetty muoviputki, jota hinataan mereen vuotaneen öljyläikän yli. Putki kerää öljyn sisäänsä ja läpikyllästynyt puomi voidaan hinata öljyntorjunta-alukseen.

Lähteet
-------

1. ↑  Kuvia. Luontokuvat.fi.
2. ↑  Öljypuomit. Vamu.fi (Arkistoitu – Internet Archive).

Aiheesta muualla
----------------

* Kuvia tai muita tiedostoja aiheesta **Öljypuomi** Wikimedia Commonsissa
*Tämä artikkeli kertoo antiikin juhlasta. Delia on myös juurikärpässuku.*

**Delia** (m.kreik. Δήλια, *Dēlia*) oli antiikin kreikkalainen juhla, jota vietettiin Deloksen saarella Apollonin kunniaksi. Juhlaa vietettiin vuosittain, ja attikalaisessa kalenterissa se sijoittui oletettavasti Thargelion-kuun 6. päivään eli nykyisen touko-kesäkuun aikoihin. Joka neljäs vuosi juhlaa vietettiin suurena ja pidempänä, oletettavasti kuun 6.–7. päivä, jolloin siihen kuului juhlakisat.

Delia-juhlien perustajana pidettiin kreikkalaisessa mytologiassa Theseusta, vaikkakin joskus se esitettiin vielä tätäkin vanhemmaksi. Delosta pidettiin Apollonin syntymäpaikkana, ja Apollonia kaikkien joonialaisten jumalallisena kantaisänä (θεὸς πατρῷος, *theos patrōos*). Saari oli siellä sijainneen Apollonin pyhäkön ylläpitoon liittyneen amfiktyoniliiton keskus. Delia oli hyvin vanha juhla, mikä käy ilmi muun muassa *Homeerisesta hymnistä Apollonille*. Thargelion-kuun 6. ja 7. päivää pidettiin Apollonin ja tämän sisaren Artemiin syntymäpäivinä.

Delia-juhlassa amfiktyoniliiton jäsenet kokoontuivat Delokselle vaimoineen ja lapsineen. Ainakin suureen Delia-juhlaan kuului musiikki- ja urheilukilpailut sekä kuorolaulua ja tanssia. Juhlille tuli lähetystöjä eri puolilta Kreikkaa. Juhlien aikana deloslaiset itse toimivat kokkien rooleissa vierailleen, mistä syystä heistä käytettiin nimitystä *Eleodytai* (Ἐλεοδύται).

Ateenalaiset lähettivät lähetystön (*theoroi*) juhlaan jo varhaisina aikoina. Lähetystön sanottiin käyttäneen samaa pyhää laivaa, jolla Theseus oli käynyt Kreetalla, ja joka pidettiin pitkään sen jälkeen kunnossa. Apollonin papit koristelivat laivan laakerinlehvin ennen sen lähtöä, ja Marathonin Delionissa uhrattiin, jotta laiva saisi suotuisan matkan. Ateenalaisten laivan oltua Deloksella, mikä saattoi kestää 30 päivää, Ateena puhdistettiin rituaalisesti, eikä kaupungissa sinä aikana saatu teloittaa ketään. Tämä viivästytti muun muassa Sokrateen kuolemantuomion täytäntöönpanoa vuonna 399 eaa.

Delia-juhlan vietto hiipui ajan kuluessa. Ateenalaiset herättivät vanhan juhlan henkiin vuonna 426 eaa. Ateenan imperiumin kaudella, jolloin Delos oli heidän vallassaan. He puhdistivat koko saaren rituaalisesti, palauttivat vanhat juhlamenot ja lisäsivät kisoihin hevosurheilukilpailut, joita niihin ei aiemmin ollut kuulunut. Tämän jälkeen juhlaa johti ateenalainen *arkhitheoros* (ἀρχιθέωρος) ja ateenalaiset valvoivat saaren pyhäkköjä, vaikkakin deloslaiset kustansivat edelleen kuorot ja uhrit.

Lähteet
-------

1. 1 2 3 4 5 6  Smith, William & Wayte, William & Marindin, G. E.: "Delia", *A Dictionary of Greek and Roman Antiquities*. Boston: Little, Brown and Company, 1890. Teoksen verkkoversio.
2. 1 2  Parker, Robert: *Polytheism and Society at Athens*, s. 465. OUP Oxford, 2005. ISBN 0191534528. Teoksen verkkoversio.
3. ↑  Athenaios: *Deipnosofistai* 4.173, 6.234.
4. ↑  Plutarkhos: *Kuuluisien miesten elämäkertoja*, Theseus 23.
5. ↑  Platon: *Faidon* 58b; Ksenofon: *Muistelmia* 4.8.
6. ↑  Thukydides: *Peloponnesolaissota* 3.104.
**Audi 100** oli Audin vuosina 1968–1994 valmistama edustusluokan henkilöautomalli. Viimeisen sukupolven edustaja nimettiin kesällä 1994 uuden nimeämiskäytännön (AX) mukaan A6:ksi, jonka nimisenä auton valmistus on jatkunut.

Audi 100 C1 (1968–1976)
-----------------------

Audi 100 C1Audi 100 C1
Audi 100:n ensimmäinen sukupolvi esiteltiin marraskuussa 1968 ja markkinoille se ehti seuraavana vuonna. Kyseessä oli tällöin suurin Audi-merkin alla myyty henkilöauto. C1-pohjalevylle valmistettua autoa myytiin kaksi- ja neliovisina sedaneina sekä coupé-mallina.

Audi 100 C2 (1976–1984)
-----------------------

Audi 100 C2Audi 100 C2
Toinen sukupolvi (Typ43 C2) tuli markkinoille vuonna 1977. Tällöin Audi esitteli myös ensimmäisenä maailmassa viisisylinterisen bensiinimoottorin. Hieman myöhemmin saataville tuli myös viisisylinterinen dieselmoottori. Coupé-mallin valmistus lopetettiin ja sen tilalle tuli Avant-nimellä markkinoitu viisiovinen hatchback-malli. Yhdysvalloissa autoa myytiin Audi 5000 -nimeillä. Vuonna 1977 valmistettiin myös miljoonas Audi 100 -malli. Vuonna 1980 esiteltiin Audi 200, joka oli 100-mallin turboahdetulla moottorilla varustettu huippumalli.

Audi 100 C3 (1983–1992)
-----------------------

Audi 100 C3Audi 100 C3
Kolmas sukupolvi (Typ44 C3) tuli markkinoille 1982. Muotoilultaan auto oli selvästi aikaisempaa pyöreämpi ja korin ilmanvastuskertoimeksi ilmoitettiin perusvarusteisena ainoastaan 0,30. Sedan-mallia ei valmistettu enää kaksiovisena versiona, mutta uusi korivaihtoehto oli Avant-farmarimalli. Vuonna 1988 esiteltiin C3:n facelift-versio ja seuraavana vuonna 1989 ensimmäinen suoraruiskutteinen turbodieselmoottori: 2,5-litrainen 120-hevosvoimainen (261 Nm) voimanlähde. Audi 100 valittiin Vuoden Autoksi Euroopassa 1983.

Audi 100 C4 (1991–1994)
-----------------------

Neljäs sukupolvi tuli markkinoille vuonna 1990 ja seuraavana vuonna esiteltiin uusi Avant-malli. Audi 100 C4:stä on valmistettu myös S4-versiota, jota oli saatavana 2,2 litran turbomoottorilla sekä 4,2-litraisella V8-moottorilla. Vuoden 1994 kesällä Audi muutti mallisarjojensa nimiä, ja myös Audi 100 sai uuden Audi A6 -nimen. C4-koriin Audi tarjosi ensimmäistä kertaa nelivedon yhteyteen dieselmoottoria vuodesta 1994 alkaen.

Audi 100 Sport (1989–1990)
--------------------------

Vuonna 1989 esiteltiin Audi 100 Sport, joka erosi muista malleista sporttisemman sisustan (urheiluistuimet, lisämittarit, sähköikkunat ja suksiluukku vakiona) sekä ulkoisesti lokasuojan kaarien osalta (samat kuin Audi 200 Quattro 20V -mallissa). Myös kattoluukku oli vakiovarusteena. Mallia valmistettiin sedanina sekä Avantina yhteensä noin 3 500 kappaletta

Audi 100 Sportia tarjottiin kahdella eri moottoriversiolla tehoiltaan 136 hevosvoimaa (2 309 cm³) ja turbolla varustettuna 165 hevosvoimaa (2 226 cm³).

Vetotapana oli joko etuveto tai quattro-neliveto. Alusta oli 15 milliä normaalia Audi 100:aa matalampi.

Lähteet
-------

1. ↑  1983 – Audi 100 Car of the Year. Viitattu 2.7.2018. (englanniksi)